open-index/open-wikipedia-markdown huggingface dataset:
Europaligaen

**Europaligaen** () kan peke på:

* Europaligaen i amerikansk fotball for menn, offisielt *NFL Europe League*
* Europaligaen i basketball for menn, offisielt *FIBA Europe League*
* Europaligaen i bridge, offisielt *European Bridge League*
* Europaligaen i fotball for menn, offisielt *UEFA Europa League*
* Europaligaen i håndball for kvinner, offisielt *EHF European League*
* Europaligaen i håndball for menn, offisielt *EHF European League*
* Europaligaen i ishockey for menn, offisielt *European Hockey League*
* Europaligaen i landhockey for menn, offisielt *Euro Hockey League*
* Europaligaen i rulleskøytehockey for kvinner, offisielt *CERH European League*
* Europaligaen i rulleskøytehockey for menn, offisielt *CERH European League*
* Europaligaen i strandfotball for menn, offisielt *Euro Beach Soccer League*
* Europaligaen i vannpolo for kvinner, offisielt *LEN Euro League*
* Europaligaen i vannpolo for menn, offisielt *LEN Euro League*
* Europaligaen i volleyball for kvinner, offisielt *CEV European League*
* Europaligaen i volleyball for menn, offisielt *CEV European League*
Emilie Jarto

**Emilie Jarto** (født 21. juli 1986 i Oslo) er en norsk skuespiller. Hun startet tidlig sin karriere som barnemodell for leketøy og barneklær. Gjennom oppveksten jobbet hun med ulike reklameoppdrag, barneteater, og var med i flere mindre fjernsynsproduksjoner for NRK og TV 2. Emilie har vært aktiv innen dans og turn, og jobber som instruktør i Oslo Turnforening. 

Jarto gikk på Fagerborg videregående skole, før hun i 2005/2006 fordypet seg i teater på Romerike folkehøyskole.

## Utvalgt filmografi
*2005 *[[Drømmefangeren (TV-serie)|Drømmefangeren]]* (Tanja Geber)
*2007 *[[Torpedo]]* (liten rolle – uncredited)

## Eksterne lenker
*
Stokmarknes Idrettslag

**Stokmarknes Idrettslag**, stiftet 2. september 1919, er et idrettslag fra Stokmarknes i Hadsel kommune i Nordland. Klubben har avdelinger for fotball, ski og håndball. Fotballgruppas hjemmebane er Stokmarknes stadion (kunstgress).

I fotball for menn har Stokmarknes IL i 2012-sesongen seniorlag i 4. divisjon. Sesongen 2008 ble A-laget nummer 3 (av 12 lag) i 4. divisjon avdeling Lofoten/Vesterålen.

Stokmarknes ILs beste skiløper er Marit Liland Fredriksen, som har deltatt i to verdenscuprenn i langrenn.

## Kjente utøvere
*Erlend Robertsen (fotball)

## Referanser


## Eksterne lenker
* Stokmarknes IL på Klubben Online
* Stokmarknes IL Fotball på Klubben Online
*stokmarknesil.no
Papadam

**Papadam**, **papadum**, **papad** eller **papar** (devanagari: पापड,* pāpaḍ*) er en svært tynn fritert leiv av linsemel. Papadams er svært sprø og benyttes i det indiske kjøkken sammen med curryer eller som snacks.

Deigen er av linsemel, eller en blanding av linse- og rismel. Det finnes også varianter med kikertmel. Pepper, chili, spisskummen, hvitløk eller andre krydder og urter gir papadams en pikant smak.

Den tradisjonelle tilberedelsmetoden er en beggesidig fritering av de tynne skivene i varm matolje. Skivene avkjøles på en rist eller på papir som kan suge til seg olje. For å redusere det høye fettinnholdet som konsentreres ved friteringen, kan man også holde papadamene med tang inn i en varm tandoorovn, grille dem på en rist, eller pensle dem tynt med olje og varme dem en kort stund i en mikrobølgeovn.

Ettersom papadams lett trekker til seg fuktighet, gjelder det å fortære dem raskt etter tilberedelsen.

## Eksterne lenker
*
Roman breton

**Roman breton**, fransk for «bretonsk roman», er en verdslig litteratursjanger fra middelalderen, som regnes til ridderromanene. *Roman breton* var inspirert av keltiske legender fra Wales. Kong Arthur var et gjentagende motiv, og det kanskje mest kjente er kjærlighetstragedien Tristan og Isolde, et såkalt fluktmotiv som var populært.

Begrepet «roman» har en annen mening her enn i moderne tid. Første gang begrepet ble benyttet på fransk var i normanneren Waces diktverk *[[Roman de Brut]]*. Fra andre halvpart på 1100-tallet ble det benyttet for å beskrive de bøker som var oversatt (eller bygde på) latinske verker og til romansk språk, det vil si fransk og dens franske dialekter. Dagens begrep roman henspiller på en fortelling i prosa, men disse var på vers. Wace fabulerte videre om kong Arthurs bedrifter og la således grunnlaget for videre utvikling av denne fortellingen.

Andre sjangre innenfor ridderlitteraturen og samme tidsepoke var *roman d’antique* og *roman d’adventure*.

## Se også
* Middelalderens litteratur
Papar

**Papar** kan vise til:

*Papar (Sabah) - et distrikt og en by i Sabah, Malaysia.
*Papar - et annet navn på den indiske matretten papadam.
Sandane Golfklubb

**Sandane Golfklubb** er en golfklubb i Gloppen kommune i Sogn og Fjordane. På slutten av 1990-tallet ble det iverksatt bygging av en sekshulls golfbane på gården Eide, i området ved Gloppeelva. Banen er privat og drevet av grunneiere. Fra bana er det direkte utsikt til den kaskaderende Eidsfossen. I 1999 stod banen klar, og Sandane Golfklubb ble stiftet. I 2008 ble banen utvidet til en nihullsbane. Klubben har per 2009, 500 medlemmer.

## Eide Stabburet
I tilknyting til golfbanen har grunneierne lagt til rette for et restaurert stabbur som kan nyttes for spesielle anledninger. Huset tilbyr matservering og har alle rettigheter.

## Eksterne lenker
* Sandane Golfklubb &ndash; offisielt nettsted
Tandoor

**Tandoor** er en sylinderformet leirovn som er vanlig i hele Sentral-Asia, men først og fremst i det nordlige India og Pakistan. 

Tandoorovnen minner om en stor keramikkpotte som er snudd opp-ned. Den har tykke vegger av leire, og er plassert over glødende kull. Kullet fortsetter å brenne mens maten tilberedes, og temperaturen kan derfor bli svært høy, opp til 480°C.

En tandoor benyttes til tilberedelse av kjøtt (for eksempel den berømte tandoorikyllingen), til fersk fisk, til å bake brød (som naan), til kebab, og til tikka (små kylling- eller fiskebiter). Mat stekt i tandoorovn er marinert i krydder og syrlige ingredienser, og har tradisjonelt også fått tilsatt et oransje fargestoff. Den sterke varmen gjør at maten holder på fuktigheten, og forblir mør og saftig innvendig.

Ordet tandoor kommer fra hindi og urdu *tandūr* og *tannūr*; disse ordene kommer fra persisk *tanūr*, som i sin tur stammer fra arabisk *tannūr*.

## Referanser
Polsk notasjon

**Polsk notasjon** er en  notasjon innen matematikken hvor man skriver operatoren først og operandene etterpå. Den kalles derfor også *prefiksnotasjon*. Notasjonen har sitt navn etter den polske matematikeren Jan Lukasiewicz som innførte notasjonen på 1920-tallet.

Eksempel på vanlig notasjon (Infiksnotasjon), logisk AND-operasjon:

A AND B AND C

Eksempel på prefiks-notasjonen, logisk AND-operasjon:

AND A B C

Eksempel på vanlig notasjon, matematisk plus-operasjon:

A + B + C

Eksempel på prefiks-notasjon, matematisk plus-operasjon:

+ A B C

En av fordelene med polsk notasjon er at man bare behøver skrive operatoren en gang eksempelvis ved summering av alle element i en lang liste. I tillegg slipper man å lære seg (eller datamaskinen) prioritet mellom operatorene. Dette må man angi på en annen måte, eksempel ved hjelp av parenteser. I programmeringsspråket Lisp benyttes prefiksnotasjon.

Omvendt polsk notasjon (postfiksnotasjon) har samme egenskaper, men der skriver man operatorn sist. Innen informatikk har dette stor betydning.
Tiit Naber

**Tiit Naber** (født 7. juli 1952) er en estisk diplomat. Naber avla eksamen ved Tallinns polytekniske institutt (i dag Tallinns universitet) som ingeniør i 1975. Naber har også studert norsk ved Universitetet i Oslo, internasjonale forhandlinger ved UNCDAT i Genève og Vienna School of International Relations og London School of Economics.

Fra 1975 til 1989 arbeidet han i næringsmiddelindustrien og etterhvert i departementet som styrte næringslivsindustrien i Den estiske sosialistiske sovjetrepublikken. 

I 1988-1989 var han eksportdirektør for EKE og i 1989-1992 direktør for avdeling for internasjonale forhold i Estlands handels- og industrikammer. Fra 1993 til 1997 var Tiit Naber chargé d'affaires ved Estlands ambassade i Oslo.

I 1997-1998 arbeidet Naber med handelsforhandlinger ved det estiske utenriksdepartement og i 1998-1999 ledet han seksjon for utenriksøkonomi ved samme. I 1999 ble Nader utnevnt til Estlands ambassadør i Ukraina og han dekket etterhvert også Georgia, Moldova og Aserbajdsjan, inntil 2003. Fra 2004 til 2008 var Naber nestleder for Estlands delegasjon til EU. Tiit Naber ble i 2008 utnevnt til Estlands ambassadør til Litauen.
Toverudbekken

**Toverudbekken** mellom Lierfoss og Aurskog i Aurskog-Høland i  Akershus er ei elv i Haldenvassdraget som strekker seg fra  i vest til Lierelva i øst. Den passerer blant annet .

## Referanser
Haugrimsbekken

**Haugrimsbekken** på Lierfoss i Aurskog-Høland i  Akershus er ei elv i Haldenvassdraget som strekker seg fra Hvitmyra i øst til Svenskebekken i vest.

## Eksterne lenker
*  (parti langs Haugrimsbekken)
Dhal

**Dhal** eller *dal* (hindi दाल, *Dāl*) er en sentral rett i det indiske kjøkken. Den er tilberedt for det meste av belgfrukter, særlig av linser, men også til tider av kikerter, bønner eller erter. Skallene er først blitt fjernet. 

Etter lang koketid er belgfruktene blitt en slags velling, og den krydres gjerne svært kraftig med spisskummen, korianderfrø, løk, hvitløk, chilis, ingefær eller andre krydder.

Dhal er en grunnæringsmiddel i India. Det kan serveres som hovedrett, som for eksempel Dal Bhat, eller som siderett.
Saint-Girons

* Saint-Girons (Ariège) er en fransk kommune i departementet *Ariège*

## Se også
*Saint-Girons-d'Aiguevives, fransk kommune i departementet *Gironde*
*Saint-Girons-en-Béarn, fransk kommune i departementet *Pyrénées-Atlantiques*
*Vielle-Saint-Girons, fransk kommune i departementet *Landes*
Chapati

**Chapati** (urdu چپاتی hindi चपाती *capātī*) er et usyret indisk brød med tre ingredienser: mel, vann og salt. 

Chapati brukes ofte som spiseredskap, der man bretter brødet sammen og «skraper» maten opp. Det passer til gryteretter og retter med ris.

I India brukes et spesielt chapati-mel, et noe grovere mel basert på hvete. Bruk av dette melet gir chapati bedre tekstur enn om de bakes med vanlig hvetemel.

## Referanser




## Eksterne lenker
*
Vindaloo

**Vindaloo** eller **vindalho** eller **vindalu** er en populær og svært skarp indisk matrett.

Retten oppstod i Goa, som i 450&nbsp;år var hovedstad for kolonien Portugisisk India. Portugiserne hadde med seg sin egen måte å tilberede svinekjøtt på. De marinerte i vin, hvitløk og krydder –  *carne em *'vin**ha **de alho*'s* («kjøtt i vin med hvitløk»).

Bruken av svinekjøtt utmerket den som en særlig portugisisk-indisk og kristen indisk rett. Men den spredte seg, med kulinariske tilpasninger. I stedet for svin benyttes ofte fugl (særlig blant hinduer og indiske muslimer). Som marinadekrydder er det blitt vanlig med en egen vindaloopasta laget av ingefær, chili, spisskummen, pepperkorn, kardemomme, kryddernellik, pimenta, tamarind, kanel, sennepsfrø, bukkehornkløver, koriander og gurkemeie.

Retten serveres også som lammerett, i indiske restauranter utenlands gjerne med poteter. Her ligger det nok en språklig misforståelse bak; på hindi er *alu* (anglisert *aloo*) et ord for potet.

## Eksterne lenker
*
Knut Fagerbakke

**Knut Fagerbakke** (født 4. april 1952) er en norsk politiker som representerer SV. Han var fast representant i bystyret i Trondheim fra 1999 til 2015, og var varaordfører siste del av denne perioden, fra oktober 2003 til oktober 2015. Fagerbakke var i tillegg gruppeleder for SVs bystyregruppe i perioden 1999–2007, leder av Lønns- og administrasjonsutvalget fra 2003 til 2015 og representant i Trøndelagsrådet fra 2007 til 2015. 

Fagerbakke gikk ut av Trondheimspolitikken ved valget i 2015, men er nå medlem av fylkestinget i Trøndelag.

Han har hatt en rekke verv i SV, blant annet som leder av Trondheim SV i flere år i 1990-årene, leder av Sør-Trøndelag SV mot slutten av 1990-årene og medlem av landstyret i SV fra 1997 til 1999. Fagerbakke var 2. varamedlem til Stortinget i perioden 2009–2013.

Før Fagerbakke ble heltidspolitiker for SV i 1999 arbeidet han ved NTNU (1988–1999), og etter at han gikk av som varaordfører i 2015, gikk han tilbake til NTNU som seniorrådgiver ved Kommunikasjonsavdelingen.

Fagerbakke var styreleder i Trondheim Jazzfestival i perioden 2004–2014.

## Referanser


## Eksterne lenker
* 
* 
*  Knut Fagerbakke på Trondheim kommunes nettsider (sist oppdatert 2. februar 2013)
*  Varaordfører på Trondheim kommunes nettsider (sist oppdatert 2. februar 2013)
3D-grafikk

**3D-grafikk**, eller **3D-design**, på engelsk ofte kalt *3D computer graphics*, *CGI* (*Computer generated images*) og annet, er samlebetegnelser for datagrafikk, altså datamaskinskapte bilder, som har et mer eller mindre virkelighetstro, tredimensjonalt uttrykk. 3D-design brukes til visualiseringer i dataassistert konstruksjon og av modeller, for eksempel produkter og byggeprosjekter, i videospill, visuelle datasimuleringer, digitale animasjonsfilmer og for å lage spesialeffekter i filmer.

## Arbeid med 3D-grafikk
Det finnes flere mer eller mindre avanserte dataprogrammer for å lage tredimensjonale bilder. Det gjelder blant annet modellerings- og animasjonsprogrammene Autodesk Maya, Autodesk 3DS Max,  Andersson Technologies Synth Eyes, Z-brush, Blender, LightWave 3D, Cinema 4D, Vectorworks,  og Google SketchUp. I tillegg brukes gjerne bildebehandlings- og filmredigeringsprogrammer som Adobe Photoshop, Adobe Premiere og Adobe After Effects. Programmene brukes blant annet til modellering (å konstruere eller forme modeller i tre dimensjoner), teksturering (å legge på farger og overflateteksturer), lyssetting, rendering (å gjengi bildene i høy oppløsning), rigging (å lage figurskjelett for bevegelser), animering og dynamics.

I tillegg til de mer allround-pregede programmene, slik som Cinema 4D og Blender, finnes en rekke applikasjoner som er utviklet for å fremstille spesialiserte typer animasjoner, slik som Realflow, Krakatoa og Mantaflow (partikkel-, røyk- og væskesimulering), Golaem og Massive (konstruksjon av scener med tusenvis av animerte aktører med kunstig intelligens), The Grove, XFrog, SpeedTree og Arbaro for planter og Terragen og WorldMachine for å skape landskap.

En person som arbeider med 3D-grafikk, kan på norsk kalles 3D-designer eller -animatør. Den engelske betegnelsen *3D artist* er også vanlig. En 3D-designer trenger teknisk kunnskap om programmene, kreativitet og formsans. I Norge gir blant andre Idefagskolen i Tønsberg, Noroff Instituttet og Norges Informasjonsteknologiske Høgskole (NITH) i Oslo opplæring i 3D-design og -animasjon.

## Se også
* Datagrafikk
* Dataanimasjon
* Dataassistert konstruksjon
## Eksterne lenker
* 
* Idefagskolens presentasjon av 3D-design
* NOROFFs presentasjon av 3D design og animasjon
* NITH sin presentasjon av bachelor i IT og 3D-grafikk
Sambar

**Sambar** kan være:

*Sambar (hjort), Sambarhjort (Rusa unicolor), stort hjortedyr som fins på det indiske subkontinent og i Sørøstasia 
*Sambar (rett), sydindisk linserett
Sambar (rett)

**Sambar** (kannada: ಹುಳಿ, malayalam: സാംബാറ്, tamil: சாம்பார, telugu: సాంబారు) er en sydindisk linserett. Den benyttes som siderett til ris og til en rekke indiske matretter. 

Sambar består for det meste av tomater, linser og krydder (som garam masala). Den er en tynn saus med lav grønnsaksandel – ofte benyttes kun løk i den.
Sag panir

**Sag panir** (hindi साग पनीर [sāg panīr]) er en nordindisk matrett som består av panir (usaltet ferskost), spinat og andre grønne blad (som bukkehornkløver eller sennepsblad) i karrisaus. Saag panir kan også inneholde spinat som eneste grønne bladtype, men blir da ofte mer presist kalt palak panir.

## Eksterne lenker
* Bilde av ság panír ved Laurel Fan
Akergruppen

**Akergruppen** var benevnelsen på konsernvirksomheten til Akers mekaniske verksted. Akergruppen var dominerende innen norsk skipsbygging med inntil 48 % av all norskbygd tonnasje (1974).

Akers mekaniske verksted, forkortet AmV, fungerte som holdingselskap for selskapene i Akergruppen. I 1987 fusjonerte selskapet med Norcem og dannet Aker Norcem, som i 1988 endret navn til Aker. Generaldirektør i Akergruppen ved fusjonen var Karl Glad. Han ble senere konsernsjef i Aker da Gerhard Heiberg trakk seg i 1989.

Fred. Olsen & Co var dominerende på eiersiden siden de fikk aksjemajoriteten i 1916.

## Selskaper i Akergruppen
* Bergen Mekaniske Verksted
* Stord Verft, nå Aker Stord
* Aker Norsco Contracting
* Nylands mekaniske verksted
* Aker Verdal
* Trondhjems Mekaniske Værksted
* Tangen Verft
* Norsco Services
* Aker Engineering
* Aker Finansiering
## Se også
* Akers mekaniske verksted
* Aker ASA
Brice Feillu

**Brice Feillu** (født 26. juli 1985 i Châteaudun) er en fransk landeveissyklist. Han er Romain Feillus yngre bror.

Brice Feillu vant i 2006 lagtempoen i Ronde de l’Oise. I 2008-sesongen vant han endagsrittet Classique Sauveterre Pyrénées Atlantique, i tillegg til en etappe i Franche Comté. I Tour Alsace vant Feillu avslutningssetappen på Ballon d’Alsace. I slutten av 2008-sesongen syklet han som stagiaire for det franske profesjonelle kontinentallaget Agritubel, fra 2009 fikk han profesjonell kontrakt med samme lag. I Tour de France 2009 vant han en hard fjelletappe. Det var en særdeles stor overraskelse.

Han la opp etter 2019-sesongen.

## Meritter

;2008
:5. etappe, Tour Alsace

;2009
: 7. etappe i Tour de France 2009

## Referanser


## Eksterne lenker
* 
* 
* Brice Feillus blog
Saint-Gaudens

**Saint-Gaudens** er en kommune i departementet Haute-Garonne i regionen Occitanie sør i Frankrike. Saint-Gaudens er underprefektur i departementet.

## Tour de France
Saint-Gaudens har flere ganger vært start- eller målby for etapper i sykkelrittet Tour de France. I 1950 var byen målby for 11. etappe og startby for 12. etappe. I 1955 var den målby for 17. etappe og startby for 18. etappe. I 1957 var den igjen målby for 17. etappe og startby for 18. etappe, mens den i 1959 var målby for 11. etappe og startby for 12. etappe. I 1962 var Saint-Gaudens målby for 12. etappe, mes starten neste dag gikk fra Luchon. I 1970 var den målby for 17. etappe og startby for 18. etappe, i 1976 målby for 13. etappe og startby for 14. etappe, og i 1981 startby for 6. etappe. I 1991 var Saint-Gaudens startby for 14. etappe og i 1999 mål- og startby for henholdsvis 14. etappe og 15. etappe. Ti år senere, i 2009, var byen igjen startby for 9. etappe.

## Befolkningsutvikling
***Antall innbyggere i kommunen Saint-Gaudens***

## Referanser


## Eksterne lenker
* 
* Kommunedata INSEE
Jüri Kahn

**Jüri Kahn** (født 1953) er en estisk diplomat og økonom.

Han studerte matematikk ved Universitetet i Tartu, deretter økonomi ved det økonomisk-matematiske institutt under Sovjetunionens vitenskapsakademi i Moskva, hvor han avla doktorgraden. Fra 1977 til 1989 arbeidet han ved vitenskapsakademiet i Den estiske sosialistiske sovjetrepublikk.

Fra 1989 til 1991 var han innvalgt i Sovjetunionens folkekongress og Det øverste sovjet.

Fra 1990 til 1992 var han den estiske regjeringens representant i Moskva, og fra 1992 til 1995 Republikken Estlands ambassadør i Russland. Fra 1996 til 2001 var han Estlands ambassadør i Danmark, frem til 2000 også sideakkreditert til Norge og Island.

Fra 2001 til 2004 var han sjef for Riigikogus internasjonale avdeling, og fra 2004 til 2006 var han Estlands ambassadør i Sverige.

Han gikk så tilbake til en stilling ved Estlands utenriksdepartement i Tallinn.

## Referanser
Darlene Vogel

**Darlene Vogel** (født 25. oktober 1962 i Modesto i California) er en amerikansk skuespiller som først var modell og gjorde reklamer før hen vendte seg mot skuespill, hovedsakelig for lettere amerikansk TV-underholdning. Hun er mest kjent for politiserien *[[Pacific Blue (TV-serie)|Pacific Blue]]*.

## Som skuespiller
Vogels første rolle i en spillefilm var sciencefictionfilmen *[[Tilbake til framtiden del II]]* (1989). Hennes andre spillefilmer hvor hun hadde en mindre rolle er *Ski School* (1991), *Angel 4: Undercover* (1993), og *Ring of Steel* (1994).

Det er først og fremst for TV Darlene Vogel har jobbet. Hennes mest kjente rolle er politiserien *Pacific Blue* som syklende konstabel Chris Kelly fra 1996 til 1999. Hun var også med i såpeoperaen *One Life to Live* som doktor Melanie Farrell McIver fra 2000 til 2001. Hun har også hatt flere gjesteopptredener i TV-serier, som *Full House*, *Northern Exposure*, *Boy Meets World* og **. Den nyeste TV-filmen hun har deltatt i er *Relative Stranger* (2009).

## Eksterne lenker
*
The Electric Joe Satriani: An Anthology

***The Electric Joe Satriani: An Anthology*** er et samlealbum fra den amerikanske gitaristen Joe Satriani.

Albumet ble utgitt av Epic Records i 2003, og inneholder blant andre sporene «Slick» og «The Eight Steps» som tidligere kun har vært tilgjengelig i Japan.

## Sporliste
**Disk 1**
# «Surfing with the Alien» – 4:25
# «Satch Boogie» – 3:14
# «Always with Me, Always with You» – 3:23
# «Crushing Day» – 5:15
# «Flying in a Blue Dream» – 5:24
# «The Mystical Potato Head Groove Thing» – 5:11
# «I Believe» – 5:52
# «Big Bad Moon» – 5:16
# «Friends» – 3:30
# «The Extremist» – 3:44
# «Summer Song» – 4:59
# «Why» – 4:46
# «Time Machine» – 5:08
# «Cool #9» – 6:01
# «Down, Down, Down» – 6:10

**Disk 2**
# «The Crush of Love» – 4:21
# «Ceremony» – 4:53
# «Crystal Planet» – 4:36
# «Raspberry Jam Delta-v» – 5:22
# «Love Thing» – 3:51
# «Borg Sex» – 5:28
# «Until We Say Goodbye» – 4:33
# «Devil's Slide» – 5:11
# «Clouds Race Across the Sky» – 6:14
# «Starry Night» – 3:55
# «Mind Storm» – 4:12
# «Slick» – 3:43
# «The Eight Steps» – 5:46
# «Not of This Earth» – 3:59
# «Rubina» – 5:51

## Eksterne lenker
*
Nikolai Ramm Østgaard

:*Se også farfaren, fogd og forfatter [[Nicolai Ramm Østgaard]]

*'Nikolai Ramm Østgaard*' (1885–1958) var en norsk [[offiser]] som ved siden av sin militære karriere også hadde nasjonale og internasjonale verv innen idretten, blant annet som mangeårig president i [[Det internasjonale skiforbund]]. Som fotballspiller ble han norgesmester tre ganger.

== Militær karriere ==

Østgaard ble uteksaminert fra [[Krigsskolen]] som løytnant i 1908. Han hadde også utdanning som gymnastikklærer, og underviste i [[gymnastikk]] og [[matematikk]] ved flere skoler i Kristiania mellom 1908 og 1913. I 1914 ønsket kong [[Haakon VII]] en lærer til [[Olav V|kronprins Olav]]. Rektor [[Sigurd Halling]] anbefalte Østgaard, som fikk stillingen. Østgaard ble dermed ansvarlig for kronprinsens fysiske fostring og utdannelse. Samarbeidet fortsatte etter kronprinsens skolegang, og Østgaard ble i 1924 utnevnt til kronprinsens [[adjutant]].

Samtidig med sitt arbeid for kronprinsen, hadde Østgaard også andre militære oppgaver i Garden. I 1921, da han også ble forfremmet til kaptein, var han ved Akershus Infanteriregiment nr. 4 (IR 4). Han ble major i 1935 og oberstløytnant i 1940. I 1940 fulgte han først [[kronprinsesse Märtha]] og prinsen og prinsessene til Sverige, før han fulgte kongen, kronprinsen og regjeringen med HMS «Devonshire» til Storbritannia.

Etter kongefamiliens hjemkomst til Norge i 1945, ble Østgaard utnevnt til overadjutant og forfremmet til oberst.

== Idrettskarriere ==
Som skiløper ble Østgaard flere ganger premiert både i langrenn, hopp og kombinert, blant annet i Holmenkollen. Som fotballspiller vant han [[norgesmesterskapet i fotball for herrer|Norgesmesterskapet]] i [[Norgesmesterskapet i fotball for herrer 1908|1908]], [[Norgesmesterskapet i fotball for herrer 1910|1910]] og [[Norgesmesterskapet i fotball for herrer 1911|1911]] med [[SFK Lyn]] og var tapende finalist i [[Norgesmesterskapet i fotball for herrer 1905|1905]] med [[Akademisk Fotballklub]].

Hans karriere som idrettsleder begynte i 1909, da han ble formann i Kristiania skikrets. Deretter var han formann i Ski- og Fotballklubben Lyn i 1911 og 1912. Han var også formann i [[Foreningen til Ski-Idrettens Fremme]] 1925–1927 og [[Norges Skiforbund]] 1927–1930. For [[Det internasjonale skiforbundet]] var han visepresident 1928–1934, dets andre president 1934–1951 og endelig ærespresident.

== Privatliv ==

Østgaard var barnebarn av [[Nicolai Ramm Østgaard]]. I 1916 giftet han seg med [[Ragni Østgaard|Ragni Gullichsen]] (1894–1956), som fra 1929 var kronprinsesse Märthas hoffdame, og som etter kronprinsessens død i 1954 ble hoffdame for prinsesse Astrid. Østgaard utga i 1957 boka «Olav, Norges konge». Deres sønn [[Rolf Ramm Østgaard]] (født 1923) ble arkitekt.

== Utmerkelser ==


== Referanser ==
<references/>

== Kilder ==
*  [http://nbl.snl.no/Nikolai_Ramm_%C3%98stgaard_-_2 Artikkel] i [[Norsk biografisk leksikon]]
* Artikler i *Aftenposten'' 1914–1958

## Eksterne lenker
*
Is There Love in Space?

***Is There Love in Space?*** er det tiende studioalbum fra den amerikanske gitaristen Joe Satriani.

Albumet ble utgitt 13. april 2004 av Epic Records. Sporet «If I Could Fly» er grunnlag for en rettssak, da Satriani mener Coldplay har stjålet deler av sporet og brukt det i sin «Viva la Vida»

## Sporliste

## Eksterne lenker
*
Dohodno Zdanie

**Dohodno Zdanie** (bulgarsk: Доходно здание; engelsk: profitable building; norsk: næringsbygning) er et monumentalt byggverk ved Frihetsplassen i Ruse, Bulgaria. Bygningen er oppført i 1898&ndash;1902 for å huse det lokale teatret. Bygningens navn er beskrivende for formålet, nemlig å være inntektsbringende for byens skolestyre, ved drift av teater, bibliotek, kasino og butikker. I dag er Dohodno Zdanie et kulturminnesmerke og et symbol for Ruse. 

Oppføringen av bygningen møtte flere finansielle vanskeligheter. Skolestyret måtte låne penger hos det private selskapet Stremlenie og landets privatbank Girdap. Byen Ruse belånte til og med sin egen budskap for å oppføre bygget.

De opprinnelige skulpturene som symboliserte landbruk og krig, tegnet av Raul-Paul Brank,  ble ansett som for tyske i sitt uttrykk og ble modifisert i mer bulgarsk stil av T Petkov. Teatersalongen ble tegnet av Truniček og Joran Romeo. Romeo arbeidet også med nasjonalteatret i București. 

Som følge av pengemangel ble deler av bygningen tatt i bruk allerede før den offisielle åpningen som fant sted i 1900. Den første teaterforestillingen fant sted i 1901, men scenen var ikke fullført før i 1902. 

En utvidelse av scenen ble utført i 1933&ndash;1934. En restaurering av bygningen som startet i 1979 var ferdig 15. desember 2006. Bygningen huser teatret *Sava Ognjanov* og lokalene til det internasjonale Elias Canetti-selskapet.

## Bildegalleri

Fil:Dohodnozdanie-rusemunicipality.jpg|Eldre foto av Dohodno Zdanie, med parken foran
Fil:Dohodno Zdanie skyline.jpg|Merkurstatuen på Dohodno Zdanie, en markant profil i byen
Fil:Dohodno Zdanie Mercury.png|Merkurstatuen i nærbilde
Fil:Dohodno Zdanie statues.jpg|Statuer på Dohodno Zdanie: soldat, bonde, sjømann og smed
Protonpumpehemmere

**Protonpumpehemmere** er medikamenter som nedsetter syresekresjon i magesekken. Den er ett av to medikamentelle alternativ for behandling av sure oppstøt, det andre alternativet er H2-antagonister.

## Virkningsmekanisme
Medikamentet binder seg til H+/K+ utveksleren i parietalcellen i magesekken og hindrer dermed den H+ sekresjonen som er ansvarlig for det sure miljøet i magesekken. Effekten av dette er en nedgang i magesyreproduksjon på opptil 99%. Det er et langt mer effektivt medikament enn H2-antagonister, selv om sistnevnte har raskere effekt.
Dosa

**Dosa** eller **dosai** (tamilsk) er en klassisk siderett i det sørindiske kjøkken. Det dreier seg om en slags tynn og porøs pannekake som er laget av mel fra linser og fra ris på en rund støpejernspanne. 

## Eksterne lenker
*
Masala chai

:*Oppslagsordet chai, som i store deler av verden er det gjengse ordet for [[te]] i sin alminnelighet, leder hit*

**Masala chai** (fra hindi: मसाला चाय *masālā chāy*, «krydderte») er en drikk som stammer fra India. Den blir til ved at man brygger te sammen med aromatiske krydder og urter. 

Ordet *chai* er det allmenne ordet for te i mange deler av verden, men i de vestlige land der det ikke er slik, oppfattes chai mest som et synonym for *masala chai*.

## Referanser
Hafsteinelva

**Hafsteinelva** mellom Tunnsjøen og Hemnes i Aurskog-Høland i  Akershus er ei elv i Haldenvassdraget. Den passerer blant annet tettstedet Momoen.

## Se også
* Liste over elver i Akershus

## Eksterne lenker
*
Parietalceller

**Parietalceller** er en celle i slimhinnen i den øvre delen av magesekken, kalt corpus og fundus. Den er blant annet ansvarlig for produksjonen av magesyre og intrinsisk faktor.

## Syresekresjon
Parietalcellen har tre typer reseptorer som i sin tur kan utløse produksjon av magesyre: H2-reseptorer som responderer på histamin, M3-reseptorer som stimuleres via acetylkolin og Gastrin-reseptorer som aktiveres av gastrin. Histaminstimuleringen av parietalcellen er i sin tur aktivert av ECL-cellen som i tur er aktivert av gastrin produsert fra G-cellen, mens det er Vagusnerven som styrer sekresjonen av acetylkolin. H2-reseptoren kan blokkeres ved hjelp av H2-antagonister som ledd i behandling av øsofagusrefluks (sure oppstøt).
## Referanser
Caterina Cattaneo

**Caterina Maria Cattaneo Sundstedt** (født 10. september 1967 i Bergen) er norsk-italiensk forfatter. Hun er bosatt i Oslo. Hun debuterte i 2002 med romanen *Dvergene*. 

## Bibliografi
* *Dvergene*, 2002 (roman), Dinamo forlag
* *Løgnere*, 2008 (roman), Piratforlaget
* *Ord for ord*, antologi 2009 (initiativtager og redaktør) Gyldendal Norsk Forlag
* *Dødsreisen*, 2011 (ungdomsroman), Gyldendal Norsk forlag 
* *Malstrøm*, 2014  (ungdomsroman), Gyldendal Norsk forlag
* *Jeg sluttet å telle dager* 2014 (roman), Juritzen forlag
**I morgen* (ungdomsroman), 2019, Gyldendal Norsk Forlag
**Finne veien hjem*, 2025 (roman), Liv Forlag

## Kilder
* Presentasjon av Caterina Cattaneo i Forfatterkatalogen på Forfattersentrums nettsider

## Eksterne lenker
* Om ord for ord
* Forfatterbloggen
* Hjemmesider 
* Intervju i Bergens Tidende
Gulab jamun

**Gulab jamun** (i Tyrkia kalt **Kemalpaşa tatlısı**) er klassisk søtmat fra det bengalske kjøkken.

Det dreier seg om deigballer som er blitt fritert i aromatisk sukkersirup.

Hovedingrediensen i deigballene er  *[[khoa]]/khoya* (innkokt kremet melk). Til erstatning brukes tidvis melkepulver eller cottage cheese.

## Galleri

Fil:Gulab Jamun2.jpg|Gulab jamun blir ofte servert med chashni sirup
Fil:GulaabJamun.JPG|Servert med *[[safran]]*
Fil:Gulab Jamun Delhi.JPG|Med *[[gris]]*
Fil:Gulaab Jamoon.jpg|To biter Gulab jamun
Fil:Mini Gulab Jamun.jpg|Mini Gulab Jamun


## Eksterne lenker
*
Jan Gaute Sannarnes

**Jan Gaute Sannarnes** (født 1964) er en norsk økonom med doktorgrad og volleyballspiller. Han har en lang karriere bak seg som eliteseriespiller for Ulriken, samt 62 seniorlandslagskamper for Norge. Sannarnes har fortrinnsvis spilt libero og diagonal. 

Sannarnes går under kallenavnet «Ruttis», grunnet sin lange rutine. Han er trener for BSI Volleyball.

## Referanser
One Big Rush: The Genius of Joe Satriani

***One Big Rush: The Genius of Joe Satriani*** er et samlealbum fra den amerikanske gitaristen Joe Satriani, utgitt 29. november 2005.

## Sporliste
# «One Big Rush» – 3:27           
# «Surfing with the Alien» – 4:23 
# «Sleep Walk» – 2:45             
# «Belly Dancer» – 5:02           
# «Back to Shalla-Bal» – 3:16     
# «(You're) My World» – 3:56      
# «Motorcycle Driver» – 4:58      
# «All Alone» – 4:22              
# «Cryin'» – 5:43                 
# «Up In Flames» – 4:33  

## Kilder
*
Harald Paalgard

**Harald Gunnar Paalgard** (1950–2025) var en norsk filmfotograf.

Paalgard var utdannet fra Dramatiska institutet i Stockholm. Paalgard debuterte som filmfotograf med den svenske filmen *Kejsaren* i 1979. Den første norske filmen han fotograferte var *[[Fabel (film)|Fabel]]* fra 1980.

Han vant Amandaprisen 1985 i klassen beste foto for *[[Orions belte (film)|Orions belte]]* og har vunnet den svenske Guldbagge-prisen i klassen beste foto for filmene *[[Drømspel]]* (1995) og *[[Juloratoriet]]* (1997). Han ble tildelt Aamot-statuetten i 2008 og Foreningen Norske Filmfotografers ærespris i 2019.

## Filmografi
### Fotograf (utvalg)
* *[[Kejsaren]]* (B-foto, 1979)
* *[[Fabel (film)]]* (1980)
* *[[Martin (film)]]* (1981)
* *[[Den grønne heisen]]* (1981)
* *[[Prima Veras saga om Olav den hellige]]* (1983)
* *[[Orions belte (film)|Orions belte]]* (1985)
* *[[Trollsteinen (film)|Trollsteinen]]* (1987)
* *[[Etter Rubicon]]* (1987)
* *[[Blücher (film fra 1988)|Blücher]]* (1988)
* *[[Dykket]]* (1989)
* *[[Til en ukjent]]* (1990)
* *[[Landstrykere (film)|Landstrykere]]* (1990)
* *[[Frida – med hjertet i hånden]]* (1991)
* *[[Lakki]]* (1992)
* *[[Secondløitnanten]]* (1993)
* *[[Trollsyn]]* (1994)
* *[[Drømspel]]* (1994)
* *[[Maja Steinansikt]]* (1996)
* *[[Juloratoriet]]* (1997)
* *[[Suffløsen]]* (1999)
* *[[Musikk for bryllup og begravelser]]* (2002)
* *[[Fálkar]]* (2002)
* *[[Ulvesommer]]* (2003)
* *[[Arven (2003)|Arven]]* (2003)
* *[[Afgrunden]]* (TV-film) (2003)
* *[[Så som i himmelen]]* (2004)
* *[[Drapet (film)|Drapet]]* (2005)
* *[[Kunsten å gråte i kor]]* (2006)
* *[[Torpedo (TV-serie)|Torpedo]] (TV-serie) (2007)
* *Ulvenatten (2008)
* *[[De gales hus (film)|De gales hus]] (2008)
* *Erobreren* (TV-serie) (2012)

== Priser og utmerkelser ==
* [[Amandaprisen 1985]] i klassen beste foto for *Orions belte*
* Nominert til [[Amandaprisen 1986]] i klassen beste foto for *Il Doge del Carnevale del Venezia*
* [[Guldbagge]] 1995 i klassen [[Liste over vinnere av Guldbaggen i kategorien Beste foto|beste foto]] for *Drømspel*
* [[Guldbagge]] 1997 i klassen [[Liste over vinnere av Guldbaggen i kategorien Beste foto|beste foto]] for *Juloratoriet*
* Nominert til [[Eddaprisen]] 2002 i klassen beste lyd bilde for *Fálkar*
* Golden Swan 2003 i klassen beste foto under filmfestivalen i København for *Afgrunden*
* Nominert til [[Robertprisen]] 2006 i klassen [[Robertprisen for årets filmfotograf|årets filmfotograf]] for *Drapet*
* Nominert til [[Guldbagge]] 2005 i klassen beste foto for [[Så som i himmelen]]
* Nordic Vision Award under filmfestivalen i Gøteborg 2007 for *Kunsten å gråte i kor*
* Nominert til [[Robertprisen]] 2008 i klassen [[Robertprisen for årets filmfotograf|årets filmfotograf]] for *Kunsten å gråte i kor''
* Aamot-statuetten 2008
* Foreningen Norske Filmfotografers ærespris 2019

## Referanser


## Eksterne lenker
*
Akure

**Akure** er en by i det sydvestlige Nigeria. Byen har ca.  innbyggere (2006), og er administrasjonssentrum i delstaten Ondo.

Akure er et handelssentrum for de omliggende jordbruksområdene, og har også noe industri. Flesteparten av innbyggerne tilhører folkegruppen joruba.

Fotballaget Sunshine Stars kommer fra byen. Byen huser også Federal University of Technology, Akure (etablert 1981).

## Eksterne lenker
*
G3: Live in Tokyo

***G3: Live in Tokyo*** er et dobbelt konsertalbum av prosjektbandet G3.
__NOTOC__
Denne gangen er John Petrucci med i tillegg til de faste medlemmene Steve Vai og Joe Satriani. I tillegg til musikkalbumet ble det også gitt ut en DVD.

## Sporliste
;Disk 1
John Petrucci
# «Glasgow Kiss» – 9:18
# «Damage Control» – 10:31

Steve Vai
# «The Audience is Listening» – 8:59
# «Building the Church» – 6:09
# «K'm-Pee-Du-Wee» – 9:16

;Disk 2
Joe Satriani
# «Up in Flames» – 8:56
# «Searching» – 8:44
# «War» – 6:37

The G3 Jam
# «Foxy Lady» – 10:43 (Jimi Hendrix coverlåt)
# «La Grange» – 9:18 (ZZ Top coverlåt)
# «Smoke on the Water» – 12:33 (Deep Purple coverlåt)

## Eksterne lenker
*
Brent barn

***Brent barn*** (org. *Bränt barn*) er en svensk roman fra  av Stig Dagerman.

## Handling
Det er en realistisk og psykologisk fortelling om den unge tenåringsgutten Bengt og hans far. Moren har nylig død og faren har begynt å treffe en ny kvinne. Bengt gjør opprør mot dette forholdet. Han anklager faren for ikke å respektere den døde moren. Og han forsøker å hindre den nye kvinnen å ta morens plass. Men samtidig kjenner han en forbudt tiltetrekning til henne.

## Filmatisering

I  kom en film basert på boken, regissert av Hans Abramson og med Hans Ernback, Bente Dessau, Marie Göranzon og Keve Hjelm i rollene.
John Christian Rosenlund

**John Christian Rosenlund** (født 26. juli 1964) er en norsk filmfotograf. Gjennom 25 år har han vært fotograf på omkring 25 spillefilmer, flere TV-serier, og 700-800 reklamefilmer. Han har vunnet flere priser, deriblant fire Kanonpriser og to Amdandapriser.

Han er bror av manusforfatter Petter S. Rosenlund som han også ofte samarbeider med. 

Han grunnla Drylab R&D AS. 

## Filmografi (utvalg)
* 2023 – *[[Hammarskjöld (film)|Hammarskjöld]]*
* 2021 – *[[The Middle Man]]*
* 2018 – *[[Skjelvet]]*
* 2015 – *[[Bølgen (2015)|Bølgen]]*
* 2014 – *[[Kampen om tungtvannet (TV-serie)]]* 
* 2014 – *[[1001 gram]]*
* 2013 – *[[Tusen ganger god natt]]*
* 2013 – *[[Halvbroren (TV-serie)|Halvbroren]]* (TV-serie)
* 2012 – *[[Flukt (film)|Flukt]]*
* 2011 – *[[Mennesker i solen (film)|Mennesker i solen]]*
* 2010 – *[[Hjem til jul (film)|Hjem til jul]]*
* 2010 – *[[Honningfellen]]* (TV-serie)
* 2007 – *[[O' Horten]]*
* 2007 – *[[Størst av alt]]* (del 1-3) (TV-serie)
* 2007 – *[[DeUsynlige]]*
* 2006 – *[[Den brysomme mannen]]*
* 2005 – *[[Slangebæreren (TV-serie)|Slangebæreren]]* (TV-serie)
* 2002 – *[[Beck - Det siste vitnet]]*
* 2001 – *[[Øyenstikker (film)|Øyenstikker]]*
* 2000 – *[[Da jeg traff Jesus... med sprettert]]* 
* 1998 – *[[Schpaaa]]*
* 1997 – *[[Beck – Mannen med ikonene]]* (Svensk tittel: *Beck – Mannen med ikonerna*) (TV)
* 1997 – *[[Beck (film)|Beck]]*
* 1994 – *[[Fredrikssons fabrikk - The movie]]*

## Priser og nominasjoner
* Aamot-statuetten 2006
* Kanonprisen 2006 i klassen beste foto for *[[Den brysomme mannen]]*
* Kanonprisen 2006 i klassen beste nyskaper for *[[Den brysomme mannen]]*
* Nominert til Kanonprisen 2007 i klassen beste foto for *[[O' Horten]]*
* Amandakomiteens gullklapper under Amandaprisen 2008
* Nominert til Amandaprisen 2008 i klassen beste foto for *[[O' Horten]]*
* Nominert til Kanonprisen 2008 i klassen beste foto for *[[DeUsynlige]]*
* Nominert til Amandaprisen 2009 i klassen beste foto for *[[DeUsynlige]]*
* Nominert til Amandaprisen 2011 i klassen beste foto for *[[Hjem til jul (film)|Hjem til jul]]*
* Gullruten 2013 i klassen beste foto - drama for *[[Halvbroren (TV-serie)|Halvbroren]]*
* Nominert til Kanonprisen 2013 i klassen beste foto for *[[Tusen ganger god natt]]*
* Amandaprisen 2014 i klassen beste foto for *[[Tusen ganger god natt]]*
* Kanonprisen 2014 i klassen beste foto for *[[1001 gram]]*
* Nominert til Gullruten 2015 i klassen beste foto - drama for *[[Kampen om tungtvannet (TV-serie)|Kampen om tungtvannet]]*
* Nominert til Amandaprisen 2015 i klassen beste foto for *[[1001 gram]]*
* Nominert til Kanonprisen 2015 i klassen beste foto for *[[Bølgen (2015)|Bølgen]]*
* Nominert til Amandaprisen 2016 i klassen beste foto for *[[Bølgen (2015)|Bølgen]]*
* Kanonprisen 2016 i klassen beste foto for *[[Kongens nei (film)|Kongens nei]]*
* Nominert til Amandaprisen 2017 i klassen beste foto for *[[Kongens nei (film)|Kongens nei]]*
* Nominert til Amandaprisen 2022 i klassen beste foto for *[[The Middle Man]]*

## Referanser


## Eksterne lenker
* John Christian Rosenlunds hjemmeside
*
Rouran

**Rouran** (kinesisk: 蠕蠕, hanyu pinyin: *Ruǎnruǎn*), også kjent som **juan-juan**, var en konføderasjon av nomadiske stammer, et stepperike, fra den nordlige grensen av det indre Kina i som eksisterte fra 4. til 6. århundre e.Kr. Navnet *rouran* er en transkripsjon fra mandarinkinesisk av det ordet gruppen selv omtalte seg som. Det har blitt foreslått at rouran-folkene kan være identisk med avarene som kom til Europa under folkevandringene på 500-tallet. Rouran-stammene mistet sin makt og innflytelse i Asia til göktürkene i 552.
Gudny Dahlen

**Gudny Dahlen** (født **Gudny M. Solvoll**; 1942) er en norsk artist som både synger, spiller trekkspill og komponerer låter. Hun er fra Ulefoss i Telemark).

Dahlen startet sin musikalske karriere som ung trekkspillmusiker ved å spille til dans i bygda. I voksen alder fikk hun platekontrakt med *[[Busk Records]]*, hvor hun utga en lang rekke kassetter. Disse kassettene har senere blitt utgitt på CD. Gudny Dahlen innspilte sin første kassett hos *Busk Records* i 1983. I tillegg til egne komposisjoner er det i hovedsak norske, svenske og amerikanske slagere som går igjen på hennes utgivelser. Hennes første opptreden i riksdekkende radio var som gjest i NRKs radioprogram Nitimen. Hun har senere vært med NRKs TV-programmer i Da Capo!, Norge Rundt og Norgesvinduet.

Gudny Dahlen er bosatt i utkanten av Ulefoss. Ved siden av å holde konserter og spille inn musikk i Norge har hun også opptrådt i utlandet, spesielt i USA og etter hvert også i Spania. I USA har hun utgitt CD-en *Songs of Norway*. To av hennes best kjente sanger er *Bestemorvalsen* og *Dagen er din*. 

## Diskografi
* 1983: *Gudny*
* 1984: *Vi ses igjen*
* 1985: *Dagen er din*
* 1986: *Lyckliga gatan*
* 1987: *Gudny Dahlen og [[Leif Stangvik]]*
* 1988: *Livets drøm*
* 1990: *Liljor*
* 1992: *Jul med Gudny*
* 1995: *Når du smiler*
* 1995: *Gudny Dahlens beste melodier*
* 1997: *Bestemorvalsen*
* 1998: *God jul*
* 2000: *Så länge solen ger oss ljus*
* 2002: *Svend Svane*
* 2004: *Mest av alt*

## Referanser
Levi Niclasen

**Levi Niclasen** (født 1943) er en færøysk skolemann, lyriker og novelleforfatter, kjent under pseudonymet Óðin Ódn (færøysk for «Odin Orkan»).

## Liv og virke
Han vokste opp i en bondefamilie i Hvalba. Han gikk, som mange andre færøyinger i sin generasjon, ut i arbeid etter folkeskolen. I 1960 og 1961 var han i den færøyske fiskerihavnen i Kangerluarsoruseq på Grønland.

Niclasen gikk Føroya Læraraskúli og studerte færøysk språk og litteratur ved Fróðskaparsetur Føroya. Han begynte i 1967 som lærer, senere førstelærer (rektor), ved folkeskolen i hjembygda.

Niclasen var formann i bygderådet/borgermester i Hvalbiar kommuna fra 1993 til 2008. Han har også hatt tillitsverv i Fólkaflokkurin og arbeidet for Fólkaflokkurins presseorgan *[[Dagblaðið]]*.

## Bibliografi
;Dikt- og novellesamlinger
* 1970 – *Hvirlur*.
* 1970 – *Eg eri í iva*.
* 1973 – *Tey í urðini*.
* 1974 – *Reyðibarmur*.
* 1975 – *Viðrák og Mótrák*.
* 1975 – *Óttast ikki*.
* 1983 – *Nívandi niða*.
* 1983 – *Lovað er lygnin*.
* 1987 – *Eg eigi eina mynd*.

;Oversettelser
* 1977 – *Eydnuríki prinsurin* (originaltittel: *The Happy Prince and Other Stories*) av Oscar Wilde.
* 1986 – *Heilaga landið* (originaltittel: *Det heliga landet*) av Pär Lagerkvist.

## Referanser
Roland Cedermark

**Roland Cedermark** (født 23. april 1938 i Älvros i Härjedalen kommune, død 24. desember 2020 i Sigtuna i Sigtuna kommune) var en svensk trekkspillartist, sanger og komponist.

Cedermark platedebuterte i 1976 og solgte i løpet av karrieren over 2 millioner plater.

Cedermarks utgivelser var i hovedsak rettet mot det «voksne» publikum. De fleste av hans låter er instrumentale utgivelser av svenske og amerikanske slagere, mange av dem kristne melodier.

## Diskografi
* 2008: *Pärleporten* (Samling)
* 2007: *Mirandas dröm* (samling)
* 2006: *30 År På Veien: Live I Bergen* (Bootleg)
* 2005: *Dagar Skall Komma*
* 2004: *Så Länge Skutan Kan Gå: Roland Cedermark spelar Evert Taube*
* 2001: *Roland Cedermarks Beste* (3-CD) (Samling)
* 2001: *Livet På Landet*
* 1999: *Vandra Varsamt*
* 1997: *Någon Behöver Dej*
* 1996: *Jag Minns Paris*
* 1995: *Fem röda rosor till dej*
* 1994: *Barndomshemmet*
* 1994: *En Famn Full Av Kärlek*
* 1993: *Roland Cedermark spelar Vackra Visor*
* 1992: *Jag Vill Sända Dej En Hälsning*
* 1989: *Mosippan*
* 1988: *Härlighetens Morgon*
* 1987: *San Antonio Rose*
* 1985: *Stilla Natt*
* 1981: *Skaffa dej en novelty*
* 1979: *Dinah*
* 1979: *Harlem boogie*
* 1978: *Rag of the Rags*
* 1977: *Whispering*

## Referanser


## Eksterne lenker
* 
* 
*
Stefan Paldan

**Stefan Mogens Paldan** (født 1971) er en svensk tidligere fotballspiller.

Paldan spilte sesongene 1997 til 2000 i Sportsklubben Brann hvor han totalt spilte 82 kamper.

I juni 2000 vendte Paldan hjem til Öster.
Han spilte to og et halvt år i Öster. Etter 2002-sesongen fikk han ikke fornyet kontrakten av trener Jevgenij Kuznetsov da klubben rykket opp til Allsvenskan.

Han representerte det svenske U20-landslaget i Ungdoms-VM i 1991 mens han spilte for det svenske fotball-laget Östers IF.

## Karriereoversikt

## Referanser


## Eksterne lenker
* 
* Svenska Fotbollförbundet
8. etappe i Tour de France 2009

**8. etappe av [[Tour de France 2009]]** ble kjørt fredag 11. juli og var en 176,5 km km lang etappe som gikk fra Andorra la Vella til Saint-Girons.

Thor Hushovd hang med hovedfeltet opp den første førstekategori stingningen. På nedkjørselen tok han igjen en utbrytergruppe, og klarte å vinne de to påfølgende innlagte spurtene, slik at han overtok den grønne trøya fra Mark Cavendish med elleve poeng. Luis León Sánchez slo sine bruddkamerater Mikel Astarloza, Vladimir Jefimkin og Sandy Casar i spurten.

## Sprint og klatrepasseringer

### 1. sprint (Luzenac)
Etter 67 km

### 2. sprint (Tarascon-sur-Ariège)
Etter 84,5 km

### 3. sprint (Vic d'Oust)
Etter 159,5 km

### 1. klatring (Port d'Envalira)
1. kategori stigning etter 23,5 km.

### 2. klatring (Col de Port)
2. kategori stigning etter 102 km.

### 3. klatring (Col d'Agnès)
1. kategori stigning etter 132,5 km.

## Resultatliste

## Sammenlagtstilling etter etappen

## Manglende ryttere
***63**  Koldo Fernández (EUS) kom ikke i mål innen tidsfristen.
***111**  Óscar Pereiro Sio (GCE) brøt.
***176**  Eduardo Gonzalo Ramírez (AGR) brøt.
***177**  David Le Lay (AGR) brøt.

## Referanser


## Eksterne lenker
* Etappeside på Letour.fr
Invaders Must Die

***Invaders Must Die*** er det femte studioalbumet av The Prodigy, utgitt 23. februar 2009 på selskapet Take Me to the Hospital.

Albumet ankom VG-lista i uke 10/2009 på en 10.-plass som beste plassering, og var tilsammen på listen i fire uker før den gikk ut av listen uke 13/2009 med en 33.-plass.

## Sporliste
# «Invaders Must Die»
# «Omen»
# «Thunder»
# «Colours»
# «Take Me to the Hospital»
# «Warrior's Dance»
# «Run With the Wolves»
# «Omen Reprise»
# «World's on Fire»
# «Piranha»
# «Stand Up»

I Tyskland er «Omen» kjent som «O».

## Eksterne lenker
*
Danelectro

**Danelectro** er en amerikansk fabrikant av musikkinstrumenter og musikktilbehør, spesielt gitarer, bassgitarer og effektpedaler.
Selskapet ble grunnlagt av Nathan Daniel i 1947.

## Gitarer
*U1
*U2
*U3
Inge Ludvigsen

**Inge Ludvigsen** (født 10. mars 1965) er en norsk tidligere fotballspiller.

Inge er bror av mer kjente Per-Ove Ludvigsen og Ståle Ludvigsen som idag inngår i trenerteamet til Fyllingen.

Med unntak av et kort opphold i Start spilte han i Fyllingen frem til 1994 da han gikk til Brann. Han etablerte seg raskt også på Brann som en kvalitetsspiller i forsvaret. I 1995 havnet han imidlertid ute i kulden etter å ha opponert mot trener Hallvar Thoresen sammen med Frank Strandli og Trond Egil Soltvedt. Degraderingen til rekruttlaget var straffen. Den nye treneren Kjell Tennfjord fikk imidlertid bragt Ludvigsen og Strandli tilbake på A-laget igjen og klarte å få til en forsoning mellom styret og de to. Ludvigsen gjorde en sterk høstsesong for Brann-laget, men 95-sesongen ble likevel den siste han hadde som aktiv spiller i Brann. Hele 1996-sesongen var han borte grunnet skader, og han valgte etter det å legge opp.

Etter å ha lagt opp som spiller gikk Inge Ludvigsen i 2003 inn som trener for Fyllingen. I 2005 trakk han seg imidlertid midt i sesongen etter skuffende resultater i sesonginnledningen.

## Referanser


## Eksterne lenker
*
Norges museumsforbund

**Norges museumsforbund** er en interesseorganisasjon for museer i Norge. Forbundets viktigste oppgave er å tale museenes sak overfor statlige myndigheter, samtidig som det òg skal fremme faglig utvikling ved museene.

Norges museumsforbund kan trekke sine røtter tilbake til Norske Museers Landsforbund som ble stiftet i 1918. Sin nåværende form fikk forbundet i 1996 og det er en organisasjon for alle typer museer. Per 2016 har forbundet 137 institusjoner (museer) og et enda større antall personlige medlemmer. Forbundets sekretariat ligger i Oslo. Virksomheten bygger på frivillig innsats og drives gjennom et styre, ni fagseksjoner og styreoppnevnte utvalg og komiteer. Sekretariatet holder til i Oslo. Bladet *Museumsnytt* utgis av ABM-media. Generalsekretær er Liv Ramskjær.

Forbundet tildeler autorisasjon som *[[konservator]] NMF* og *førstekonservator NMF*.

Dronning Sonja er forbundets høye beskytter.

## Referanser


## Eksterne lenker
* 
*